[{"text_idx": "#000001", "text": "La 95-a Kongreso de Sennacieca Asocio Tutmonda (SAT) okazinta perinterrete de la 29\u2010a de julio g\u0302is la 1\u2010a de au\u0306gusto 2022"}, {"text_idx": "#000002", "text": "1. bedau\u0306ras la kreskon de naciismo en multaj landoj, kiu elvokas internaciajn strec\u0302ojn, kondukantajn al militoj, kaj obstaklas la internacian kunlaboron necesan por kontrau\u0306agi la ekologian degradig\u0302on de la planedo;"}, {"text_idx": "#000003", "text": "2. akre kondamnas la agresmiliton de Rusio, solidarig\u0302as kun la homoj en Ukrainio, kiuj suferas, rezistas au\u0306 devas fug\u0302i, solidarig\u0302as same kun la homoj en Rusio, kiuj suferas au\u0306 poziciig\u0302as kaj elpas\u0302as kontrau\u0306 la milito, kaj pro tio estas persekutataj, kaj solidarig\u0302as kun la homoj, kiuj tutmonde poziciig\u0302as kontrau\u0306 militoj kaj subtenas rifug\u0302antojn;"}, {"text_idx": "#000004", "text": "3. ankau\u0306 akre kondamnas c\u0302iujn aliajn militojn kaj agresajn okupaciojn, kiuj samtempe estas okazantaj en la mondo, kiel interalie en Sirio, Jemeno, DR Kongo, Palestino, Okcidenta Saharo;"}, {"text_idx": "#000005", "text": "4. postulas en pli longa perspektivo, ke militoj c\u0302esu esti instrumento de politiko kaj de ekonomiaj interesoj, kaj, konsekvence, ke estu dissolvitaj c\u0302iuj militaliancoj, inkluzive de NATO; tiuj estu anstatau\u0306igitaj per kolektivaj sekurecsistemoj, en kiuj c\u0302iuj koncernataj s\u0302tatoj partoprenu, kaj kies kerna celo estu malarmado;"}, {"text_idx": "#000007", "text": "6. kondamnas persekutadon al tiuj kiuj okupig\u0302as pri informado dum milito ambau\u0306flanke au\u0306 pri aliaj aferoj kontrau\u0306 s\u0302tataj interesoj kaj subtenas la laboron de j\u0302urnalistoj;"}, {"text_idx": "#000008", "text": "7. konstatas, ke kreskanta investado de pluraj s\u0302tatoj en militiloj kaj la plifortig\u0302o de militaj kaj ekonomiaj blokoj kontrau\u0306as la interesojn de la laboristaro kaj estas minaco al la bonfarto de la popoloj;"}, {"text_idx": "#000009", "text": "8. apogas la defendon de indig\u0302enaj popoloj pri siaj teritorioj kaj rajtoj kontrau\u0306 kapitalisma ekstraktado en Kanado, Usono, Brazilo, kaj aliaj landoj, kaj kondamnas la intensigon de energiekstraktado pro la milito en Ukrainio;"}, {"text_idx": "#000010", "text": "9. protestas kontrau\u0306 la \u02bbjura milito\u2019 plenumata kontrau\u0306 laboristoj, pacistoj ktp. en multaj landoj kun la foja kompliceco de plej reakciaj sektoroj de la justica mas\u0302inaro;"}, {"text_idx": "#000012", "text": "11. notas, ke diversaj eklezioj provas c\u0302esigi la disecon de eklezioj disde la s\u0302tatoj, kio elvokas problemojn en bioetiko, lernejaj programoj kaj rilato al militoj, ekzemple la nuna inter Ukrainio kaj Rusio;"}, {"text_idx": "#000013", "text": "12. apogas la memorganizon de GLAT-personoj por defendi siajn rajtojn, kaj kondamnas la agadon de eklezioj, s\u0302tatoj kaj aliaj instancoj, kiuj instigas al persekutado de GLAT-personoj."}, {"text_idx": "#000016", "text": "Vi devas esti ensalutinta por rajti komenti."}]